Reynoldsovo číslo

Reynoldsovo číslo alebo zriedkavejšie Reynoldsovo kritérium (značka Re) je dôležitá veličina používaná v hydrodynamike a aerodynamike. Reynoldsovo číslo dáva do vzájomného pomeru zotrvačné sily a viskózne sily pôsobiace pri prúdení tekutín (t. j. kvapalín a plynov). Reynoldsovo číslo je bezrozmerná veličina a podľa jej hodnoty možno určiť, či je tok tekutiny laminárny alebo turbulentný. Pomenované je podľa britského inžiniera O. Reynoldsa, ktorý ho odvodil.

 Výpočet Reynoldsovho čísla 
Vzťahov na výpočet existuje mnoho, pretože Reynoldsovo číslo má veľmi široké využitie (napr. v chemickom inžinierstve, letectve a pod.) a voľba konkrétneho vzťahu závisí od situácie. 

 Prúdenie v potrubí 
Najjednoduchší vzťah je pre výpočet Reynoldsovho čísla pri prúdení tekutiny v potrubí:


  — charakteristický rozmer (pri kruhovom potrubí priemer) (m)
  — rýchlosť prúdenia tekutiny v potrubí (m/s)
  — hustota tekutiny (kg/m3)
  — dynamická viskozita tekutiny (Pa.s)
  — kinematická viskozita tekutiny (m2/s)

 Pohyb v odporovom prostredí 
Vzťah pre pohyb pevného objektu v odporovom prostredí je rovnaký,


pričom

 za charakteristický rozmer  dosadíme vonkajší rozmer (napr. pri guli jej priemer)
 rýchlosť prúdenia  je rovná rýchlosti objektu vzhľadom na prostredie.

 Význam Reynoldsovho čísla 
Podľa hodnoty Re možno rozlíšiť povahu toku. Hodnota Re, pri ktorom nastáva prechod prúdenia z laminárnej oblasti do turbulentnej sa nazýva kritické Reynoldsovo číslo, jeho hodnota sa väčšinou stanovuje experimentálne pre konkrétne prípady. 

Pre prúdenie v potrubí platí:
 Re < 2 320 — laminárne prúdenie
 Re = 2 320–3 450 — prechodná oblasť 
 Re > 3 450 — turbulentné prúdenie

 Príklady hodnôt Re 
 Tok krvi v mozgu Re ≈ 1×102
 Tok krvi v aorte Re ≈ 1×103
 Plávajúci človek Re ≈ 4×106
 Lietadlo Re ≈ 1×107
 Veľryba Re ≈ 3×108
 Veľká loď (napr. RMS Queen Elizabeth 2) Re ≈ 5×109

Pre prúdenie ideálnej kvapaliny platí Re = ∞ (pretože η = 0) — prúdenie je pri každej rýchlosti dokonale laminárne, pretože akékoľvek Re << ∞.

 Pozri aj 
 Nikuradzeho diagram

Kategória:Mechanika tekutín
Kategória:Podobnostné čísla
Kategória:Eponymické termíny vo fyzike